Kuijõe

Kuijõe (kohalikus murdes Kuie, 18. sajandi kaartidel Kuijöggi) on küla Lääne maakonnas Lääne-Nigula vallas Ristist loode pool.

Kuijõe jääb ajaloolise Kullamaa kihelkonna alale. Kuijõel asuvad asulakoht ja Kuie rahaallikas on muinsusmälestised. Küla loodeosa jääb Suursoo-Leidissoo linnualale.Maa-ameti geoportaal

 Nimi 
Küla nimi koosneb sõnadest kui ehk ’kuiv + jõgi : jõe ja seda esineb mujalgi karstialadel.Eesti kohanimede leksikon

 Ajalugu 
XVI sajandi esimesel poolel on mainitud vabatalupoega Kuvyecke Nanot, 1688. aastal mõisa Kuijöggi. Kullamaa vakuraamatus XVI sajandi I veerandist on mainitud veskikohta Chui moller, Chwi pere, Moller de Chwyell.

Külas asus Kuijõe mõis, mis rajati XVII sajandil. 1909 ostis Kuijõe mõisa Talurahva Põllupank ja jaotas taludeks. Sellest tekkis Kuijõemõisa küla ehk Kuie-Mõisaküla. Aastal 1977 liideti see vana Kuijõe külaga ühiseks Kuijõe külaks.

Kuni 2013. aastani kuulus küla Risti valda.

 Transport 
Küla läbib Keila–Haapsalu tee ning seal lõppeb Risti–Kuijõe tee.

Külas asuvad Metsavahi, Kuijõe, Kuijõe tee ja Peduste bussipeatus.https://xgis.maaamet.ee/xgis2/page/app/maanteeamet

Vaata ka
Kuijõe kalmistu
Vanaõue kraav

Viited

Välislingid
ISM-i kaart
Mapquesti kaart

Kategooria:Lääne-Nigula valla külad